Nacrt
 ODLUKE
o autotaksi prijevozu na području Općine Ernestinovo

Predlagatelj:	Općinska načelnica Marijana Junušić, univ. spec. oec. 
 - temeljem članka 41. Statuta Općine Ernestinovo (Službeni glasnik Općine Ernestinovo  broj 2/21 i 3/21))
Pravna osnova:	Članak 47. stavku 2. i 4. Zakona o prijevozu u cestovnom prometu („Narodne novine“, br. 41/18, 98/19, 30/21, 89/24, 111/24 i 152/25),

Prijedlog izradila:	Pročelnica Jedinstvenog upravnog odjela, Ivana Švast Mikolčević, mag. iur.

Obrazloženje nacrta općeg akta

1. Ocjena stanja i razlozi za donošenje akta:
Postojeća Odluka o obavljanju auto taksi prijevoza na području Općine Ernestinovo donesena je 21. lipnja 2010. godine („Službeni glasnik“ broj 02/09). U razdoblju od donošenja te Odluke do danas, krovni zakonodavni okvir na razini Republike Hrvatske u potpunosti se promijenio kroz liberalizaciju tržišta, ukidanje limita na broj dozvola, uvođenje digitalnih aplikacija te izdavanje dozvola po pojedinom vozilu.
Važeća općinska odluka iz 2010. godine sadrži niz odredbi koje su u izravnoj suprotnosti s važećim državnim Zakonom (uvjetovanje prebivališta/sjedišta prijevoznika u Ernestinovu, ograničavanje broja vozila i propisivanje tehničkih uvjeta vozila koje općina više nema ovlast utvrđivati). Primjena neusklađenog akta izlaže Općinu pravnoj nesigurnosti i prekršajnoj odgovornosti.
2. Ciljevi koji se žele postići donošenjem akta:
· Potpuno usklađivanje lokalnog propisa s važećim Zakonom o prijevozu u cestovnom prometu Republike Hrvatske.
· Stavljanje izvan snage stare i neusklađene Odluke iz 2010. godine.
· Uvođenje namjenskog prihoda u proračun Općine Ernestinovo kroz naknadu za izdavanje dozvole u iznosu od 80,00 EUR za razdoblje od 5 godina (odnosno 16,00 EUR po godini važenja dozvole).
· Definiranje jasnih ovlasti i prekršajnih odredbi za komunalno i prometno redarstvo s ciljem suzbijanja nelegalnog ukrcaja putnika na administrativnom području Općine.



3. SREDSTVA POTREBNA ZA PROVOĐENJE ODLUKE

Sredstva za izradu Provedbenog programa osigurat će se u proračunu Općine Ernestinovo.

U vezi sa time, na daljnje postupanje, dostavlja se navedeni radni materijal.
